
Nr. ......................din............./2023
REFERAT DE APROBARE
privind aprobarea actualizarii indicatorilor tehnico-economici și a devizului general

la faza Executie - rest de executat conform OUG nr. 64/11.05.2022 cu modificarile si completarile ulterioare, pentru obiectivul de investitii ,,Parcare Park and Ride’’

În cadrul POR, Axa prioritară 4 - Sprijinirea dezvoltării urbane durabile este dedicată municipiilor reședință de județ. În cadrul acestei axe Prioritatea 4.1. - Promovarea strategiilor de reducere a emisiilor de dioxid de carbon pentru toate tipurile de teritoriu, în particular zone urbane, inclusiv promovarea planurilor sustenabile de mobilitate urbană și a unor măsuri relevante pentru atenuarea adaptărilor are ca obiectiv specific - Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă prin care se urmărește realizarea obiectivului tematic OT 4 - sprijinirea tranziţiei către o economie cu emisii scăzute de dioxid de carbon în toate sectoarele. Autoritățile publice locale (posibil în parteneriat cu operatorul de transport public) din municipiile reședință de județ pot realiza în cadrul planurilor de mobilitate urbană proiecte care să îmbunătățească mobilitatea populației.

De menționat faptul că prioritățile de investiții au fost stabilite prin intermediul Strategiei Integrata de Dezvoltare Urbană a Municipiului pentru perioada 2014-2020 și Planul de mobilitate Urbana Durabilă 2014-2023 al Municipiului Drobeta Turnu Severin.

Planul de mobilitate urbană durabilă este planul strategic prin care sunt satisfăcute nevoile de mobilitate a oamenilor şi companiilor în Drobeta Turnu Severin şi în împrejurimile acestuia,contribuind la îmbunătățirea calității vieţii. Acesta se bazează pe practicile existente de planificare şi aplicând principiile de integrare, participare şi evaluare.

Planul de Mobilitate Urbană Durabilă a vizat crearea unui sistem de transport urban durabil prin:

• Facilitarea accesului tuturor la locurile de muncă și la servicii;

• Îmbunătăţirea siguranţei şi securității;

• Reducerea poluării, a emisiilor de gaze cu efect de seră şi a consumului de energie;

• Creşterea eficienţei şi a eficacității costurilor pentru transportul de persoane şi mărfuri;

• Creşterea atractivităţii şi a calităţii mediului urban.

In urma procedurii de achiziție derulată, s-a încheiat contractul de lucrări nr. 31716/27.11.2020 având ca obiect servicii de proiectare (PAC, PT, documentatii obtinere aviz ISU și acord ISC), asistență tehnică din partea proiectantului și execuția lucrărilor.


Avand in vedere:

· Aparitia OUG nr.64/11.05.2022 privind ajustarea preturilor si a valorii devizelor generale  in cadrul proiectelor finantate din fonduri externe nerambursabile si a Ordinului nr. 1586/10.08.2022 privind aprobarea metodologiei de ajustarea preturilor si a valorii devizelor generale  in cadrul proiectelor finantate din fonduri externe nerambursabile, 
- Aparitia OUG nr.171/2022 privind modificarea si completarea OUG nr.64/11.05.2022, conform careia, la articolul 9, alineatul (4) se modifică şi va avea următorul cuprins:

"(4) Pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 15% din valoarea restului de executat a contractului de achiziţie, determinat iniţial, la momentul intrării în vigoare a prezentei ordonanţe de urgenţă, prin încheierea de acte adiţionale la contracte, fără a depăşi pragurile prevăzute la art. 8 şi 18."
· HCL nr. 252/09.08.2019 ,
· Adresa executantului SC Alpha Construct Sistem S.A. nr.1831/08.08.2022 privind ajustarea pretului contractului de lucrari nr. 31716/27.11.2020  conform OUG nr.64/2022 ,
Prin aplicarea prevederilor ordonantei nr.64/2022 cu modificarile si completarile ulterioare, se majoreaza valoarea investitiei, cu un procent de aproximativ 4,2% din valoarea restului de executat a contractului de achiziţie, determinat iniţial, la momentul intrării în vigoare a prezentei ordonanţe de urgenţă, pentru constituirea rezervei de implementare  suplimentara necesara ajustarii preturilor si a valorii devizului general, dupa cum urmeaza:

· Valoarea totală a investiției (INV) cu TVA: de la 16.932.705,57 lei la                               17.425.400,77 lei , rezultând o creștere  cu 492.695,2 lei  cu TVA
· Valoarea totală a investiției (INV)  fără TVA: de la 14.249.510,27 lei la 14.664.260,35 lei, rezultând o creștere cu 414.750,08 lei fără TVA
     din care :

· Valoare construcții montaj (C+M) cu TVA : de la 13.190.586,61 lei la 13.678.769,2 lei, rezultând o creștere de 488.182,59 lei cu TVA 
· Valoare construcții montaj (C+M) lei fără TVA: de la 11.084.526,56 lei la 11.494.764,03, rezultând o creștere de 410.237,47 lei fără TVA ,
ceea ce conduce implicit la modificarea indicatorilor tehnico-economici si a devizului general aprobati prin HCL nr. 252/09.08.2019,pentru obiectivul ,, Parcare Park and Ride” cod  SMIS 129 374.



Tinand cont de :

· Raportul Serviciului Investiţii din cadrul Direcţiei Dezvoltare Locală, înregistrat sub nr. ………………2023. , cu propuneri privind reluarea procedurii de aprobare a actualizarii indicatorilor tehnico- economici şi a Devizului general, 


si


In conformitate cu prevederile:
· art. 7, alin (6) din H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor /proiectelor de investiţii finanţate din fonduri publice, actualizată;
· art. 41, art. 44, art. 45 din Legea 273/2006 privind finanțele publice locale, actualizată;
· prevederile art. 84, art.129, alin. (1) si alin. (2), lit. b), alin. (4), lit. d, art. 139, alin (1) și alin. (3), lit. a) și art. 196, alin (1), lit. a), din Codul Administrativ aprobat prin OUG nr. 57/03.07.2019,
vă supunem spre analiză, dezbatere și aprobare prin HCL actualizarea indicatorilor tehnico-economici si a Devizului general  pentru obiectivul de investiții ,, Parcare Park and Ride”. Se ataseaza prezentului raport Anexa 1 indicatori tehnico-economici actualizati, Anexa 3 – Deviz general actualizat al obiectivului de investitii si Anexa 1.1 – Rest de executat la data intrarii in vigoare a Ordonantei Guvernului nr. 64/11.05.2022 cu modificarile si completarile ulterioare.
INITIATOR,
PRIMAR,
SCRECIU MARIUS VASILE

